Jio ಬಳಕೆದಾರರಿಗೆ ಮಾತ್ರ ಕೇವಲ 3,899 ರೂ.ಗೆ ಸಿಗುತ್ತೆ itel ಕಂಪನಿಯ ಈ ಸ್ಮಾರ್ಟ್ಫೋನ್! ಚೀನಾ ಮೂಲದ ಐಟೆಲ್ ಕಂಪನಿ ಕಡಿಮೆ ಬೆಲೆಯ ಸ್ಮಾರ್ಟ್ಫೋನ್ಗಳನ್ನು ಉತ್ಪಾದಿಸಿ ಪರಿಚಯಿಸುತ್ತಾ ಬಂದಿದೆ. ಇದೀಗ ಐಟೆಲ್ ತನ್ನ ಕಂಪನಿಯ ಸ್ಮಾರ್ಟ್ಫೋನ್ವೊಂದನ್ನು ಮತ್ತಷ್ಟು ಬೆಲೆ ಕಡಿತ ಮಾಡಿ ಮಾರಾಟ ಮಾಡುತ್ತಿದೆ. ಆದರೆ ಜಿಯೋ ಬಳಕೆದಾರು ಮಾತ್ರ ಈ ಸ್ಮಾರ್ಟ್ಫೋನನ್ನು ಖರೀದಿಸಬಹುದಾಗಿದೆ. ರಿಲಯನ್ಸ್ ಜಿಯೋ ಗ್ರಾಹಕರಿಗಾಗಿ ಐಟೆಲ್ ಕಂಪನಿಯ ಎ23 ಪ್ರೊ ಸ್ಮಾರ್ಟ್ಫೋನನ್ನು ದರ ಕಡಿತ ಮಾಡಿ ಮಾರಾಟ ಮಾಡುತ್ತಿದೆ. ಅಂದಹಾಗೆಯೇ ಐಟೆಲ್ ಎ23 ಪ್ರೊ ಸ್ಮಾರ್ಟ್ಫೋನ್ ನೈಜ್ಯ ಬೆಲೆ 4,999 ರೂ ಆಗಿದ್ದು, ಜಿಯೋ ಗ್ರಾಹಕರಿಗಾಗಿ 3,899 ರೂ.ಗೆ ಮಾರಾಟ ಮಾಡುತ್ತಿದೆ. ಆಸಕ್ತ ಗ್ರಾಹಕರಿಗಾಗಿ ರಿಲಯನ್ಸ್ ಡಿಜಿಟಲ್ ಸ್ಟೋರ್, ಮೈಜಿಯೋ ಸ್ಟೋರ್, ರಿಲಯನ್ಸ್ ಡಿಜಿಟಲ್.ಇನ್ ಮತ್ತು ರಿಟೇಯ್ಲ್ ಸ್ಟೋರ್ಗಳಲ್ಲಿ ಮಾರಾಟ ಮಾಡುತ್ತಿದೆ. ಐಟೆಲ್ ಎ23 ಪ್ರೊ 4ಜಿ ನೆಟ್ಬರ್ಕ್ನಲ್ಲಿ ಕಾರ್ಯನಿರ್ವಹಿಸುತ್ತಿದೆ. ಅಂದಹಾಗೆಯೇ ಐಟೆಲ್ ಎ23 ಪ್ರೊ ಸ್ಮಾರ್ಟ್ಫೋನಿಗೆ ಜಿಯೋ ನೆಟ್ವರ್ಕ್ ಮೂಲಕ ಡೇಟಾ ಒದಗಿಸುತ್ತಿದೆ. ಜೊತೆಗೆ 248 ರೂ ಮತ್ತು ಇನ್ನಿತರ ರೀಚಾರ್ಜ್ ಮಾಡುವ ಅವಕಾಶವನ್ನು ಈ ಆಫರ್ನಲ್ಲಿ ನೀಡಿದೆ. ಜೂನ್ 1 ರಿಂದ ಐಟೆಲ್ ಎ23 ಪ್ರೊ ಸೇಲ್ ಮಾಡುತ್ತಿದೆ. ಭಾರತೀಯ ಜಿಯೋ ಗ್ರಾಹಕರಿಗೆ ಇದರ ಸದುಪಯೋಗ ಪಡೆಯುವ ಅವಕಾಶ ಮಾಡಿದೆ. ಒಟ್ಟಿನಲ್ಲಿ 3,899 ರೂ.ಗೆ ಸ್ಮಾರ್ಟ್ಫೋನ್ ಖರೀದಿಸಬಹುದಾಗಿದೆ. itel A23 Pro 12.7 ಇಂಚಿನ ಡಿಸ್ಪ್ಲೇ ಹೊಂದಿದೆ. 1.4ಜಿ ಹೆಝೆಡ್ ಕ್ವಾಡ್ ಕೋರ್ ಪ್ರೊಸೆಸರ್ ಅಳವಡಿಸಕೊಂಡಿದೆ. ಇದರಲ್ಲಿ ಸ್ಮಾರ್ಟ್ ಫೇಸ್ ಅನ್ಲಾಕ್ ಇದರಲ್ಲಿದೆ. ಆಯಂಡ್ರಾಯ್ಡ್ ಒರಿಯೋ 10.0 ಬೆಂಬಲ ಪಡೆದಿರುವ itel A23 Pro ಸ್ಮಾರ್ಟ್ಫೋನ್ 2 ಮೆಗಾಫಿಕ್ಸೆಲ್ ರಿಯಲ್ ಮತ್ತು ವಿಜಿಎ ಸೆಲ್ಫಿ ಕ್ಯಾಮೆರಾ ಅಳವಡಿಸಿದೆ. ಜೊತೆಗೆ ಫ್ಲಾಶ್ ಮತ್ತು ಬ್ಯೂಟಿ ಮೋಡ್ ನೀಡಲಾಗಿದೆ. ಇನ್ನು itel A23 Pro ಸ್ಮಾರ್ಟ್ಫೋನ್ 2400 ಎಮ್ಎಹೆಚ್ ಬ್ಯಾಟರಿ ಹೊಂದಿದೆ.